OzLabs/hebrew-wiki-articles huggingface dataset:
השישייה

עטיפת הספר השישייה בתעלומה הכפולה, שיצא ב-[[1993]] 
השישייה היא סדרת ספרים בלשית שנכתבו בידי הסופר ברוך פריגת שנכללים בה שישה ספרים שיצאו בין השנים 1979- 1993.

חברי השישייה הם קבוצת נערים ונערות המתגוררים במושבה "אחלמה", השוכנת בקרבת העיר תל אביב, ולומדים בכיתה ח' בבית הספר "שפלה" שבמושבה הסמוכה "גן תאשור". החבורה הוקמה על מנת לפתור תעלומות המתרחשות במושבה או בבית הספר.

השישייה נאלצת להתמודד עם שוטר המושבה ישעיהו קופרביצקי, המכונה "פרפר", שאינו מחבב אותם כיוון שהם תמיד מקדימים אותו בתפיסת האחראי לתעלומה. חברי השישייה מקיימים קשרי ידידות עם יהושע גבעון, הקצין הממונה על קופרביצקי, המשרת במשטרת תל אביב ורוחש לשישייה הערכה רבה. רוב התעלומות מתרחשות בזמן הלימודים, ושתיים מתוכן בתוך כותלי בית הספר.

לאחר כמעט 40 שנים, הודפסו ששת ספרי סדרת השישייה במהדורה חדשה בשם - השישייה של היפוגריף - עם פרקים חדשים כשהיא מותחת ומצחיקה יותר.

== דמויות ==
* דרור אביבי - מנהיג החבורה, אחראי ושקול.
* ערן ארנון - חברו הטוב של דרור, חריף, בדחן וחד לשון. מרבה לריב עם רבקה.
* בילי סטאר - עולה חדש מארצות הברית. חברי השישייה נוהגים לערוך את פגישותיהם בצריף הנמצא בחצר ביתו של בילי.
* מירה ארבל - חוששת להפר כללים.
* רבקה דרומי - מתקוטטת תמיד עם ערן.
* שביט - כלבו הנאמן של דרור. שונא את פרפר ואת כלבו "לכדן".
* ישעיהו קופרביצקי - שוטר המושבה הלא-יוצלח של "אחלמה". תמיד נכשל בניסיון להקדים את השישייה בפתרון תעלומות. ידוע בכך שהוא מרבה להטיל על אחרים את האחריות לכשלונותיו. סובל מעודף משקל קיצוני, ובדרך כלל מתואר כיצד הוא אוכל מזון רב מאוד.
* מתילדה קופרביצקי - אשתו של ישעיהו קופרביצקי. סובלת מעודף משקל קיצוני כמוהו. עם התקדמות הסדרה היא הופכת לדמות דומיננטית יותר במערכת היחסים עם בעלה.
* חיים אביבי ודוד ארנון - אבותיהם של דרור וערן, המנהלים במשותף את המסגריה של "אחלמה".

== רשימת הספרים ==

#השישייה בתעלומת פורץ הקופות - הקופה של בית הקולנוע באחלמה נפרצת, וקופרביצקי חושד בין השאר בחיים אביבי ובדוד ארנון, אבותיהם של דרור ושל ערן.
#השישייה בתעלומת המשאית ההרוסה - משאית של אדם במושבה ששהה מחוץ לישראל נהרסת על ידי חבלן לא ידוע הגורם לדרדורה לעבר קיר.
#השישייה בתעלומת התלמיד הגנב - בילי סטאר מואשם בגנבת שטר כסף מתלמיד אחר בכיתה כשההוכחות לכאורה מצביעות עליו כגנב.
#השישייה בתעלומת הסחטן האלמוני - מכתבי סחיטה נשלחים למספר אנשים, ובו הם נדרשים לשלם סכום כסף גבוה. הסחטן מאיים שאם לא ישלמו לו הוא יפרסם עליהם מידע מפליל. חברי השישייה מתמודדים עם ירון ישראלי שרוצה גם כן לפתור את התעלומה, אך לאחר מספר כישלונות הוא מוותר.
#השישייה בתעלומת שלוש החנוכיות - ביתו של תושב אחלמה מהווה מטרה לשלושה ניסיונות הצתה. בסוף הספר מתברר מי האשם בהצתות. פריגת הוסיף פרק מיוחד לאחר מכן, ובו סיפור הרקע למעשיו של המצית, כיוון שלפי מבנה העלילה השישייה לא הייתה יכולה "לגלות" זאת.
#השישייה בתעלומה הכפולה - שתי תעלומות כרוכות זו בזו: נער מנפץ שמשות במושבה, ואף פוצע מספר אנשים תוך כדי. בנוסף, תלמיד בכיתה מלשין על חבריו למורה לספרות, ורדה "מרשעת" אבינועם, וגורם לשסעים חברתיים בכיתה של השישייה.

==קישורים חיצוניים==
*[http://www.barryprigat.com/prgbrygyb6y.html "השישייה" באתר של ברי פריגת]
*[http://www.barryprigat.com/prgbrygyb6h.html "השישייה של היפוגריף" באתר של ברי פריגת]

קטגוריה:ספרי ילדים ונוער בעברית
קטגוריה:סדרות ספרים
קטגוריה:ספרי ילדים ונוער המתרחשים בישראל
אנדרטת אלברט איינשטיין

אנדרטת אלברט איינשטיין (באנגלית: Albert Einstein Memorial) היא אנדרטה לזכרו של אלברט איינשטיין הממוקמת בחצר האקדמיה הלאומית למדעים של ארצות הברית שבשדרת החוקה בעיר וושינגטון, בירת ארצות הברית. האנדרטה ממוקמת בסמוך לאנדרטת מלחמת וייטנאם.

==תיאור האנדרטה==
האנדרטה כוללת משטח מוגבה מעגלי, שקוטרו 8.5 מטרים, העשוי גרניט בצבע פנינה, שהובא מלארוויק שבנורווגיה. במשטח הגרניט המעגלי מוטבעים 2,700 סמני מתכת המסמלים גרמים אסטרונומיים ובהם השמש, הירח, כוכבי לכת, 4 אסטרואידים, 10 גלקסיות, 10 קוואזרים וכוכבים רבים, כפי שהיה מיקומם בשמי חצי הכדור הצפוני ביום חנוכת האנדרטה - ב-22 באפריל 1979. סמני המתכת הם בגדלים שונים על מנת לסמל את עוצמת התאורה של גרמי השמיים.

סביב המשטח המעגלי ספסל עשוי גרניט לבן שהובא מהר איירי שבקרוליינה הצפונית. על הספסל יושב פסלו של אלברט איינשטיין, המחזיק בידו מסמכים, מעשה ידי הפסל רוברט ברקס. הפסל מורכב מ-19 מקטעים שהורכבו במקום. משקל הפסל 3.2 טונות, ואם דמותו של איינשטיין הייתה עומדת, היה גובהה 6.4 מטרים.
על המסמכים שבפסל רשומות שלוש משוואות:
* <math>eV=h\nu-A\,</math> (משוואת האפקט הפוטואלקטרי)
* <math>R_{\mu\nu} - {1 \over 2} g_{\mu\nu}R = \kappa T_{\mu\nu}</math> (משוואת תורת היחסות הכללית)
* <math>E=mc^{2}\,</math> (משוואת שוויון האנרגיה והחומר)

סביב הספסל חקוקים ציטוטים מפורסמים שאמר איינשטיין:

העתק של פסל זה נמצא בכיכר המרכזית של האקדמיה הלאומית הישראלית למדעים בירושלים.

==קישורים חיצוניים==

* 
*[http://www.dcmemorials.com/index_indiv0001310.htm תצלומי האנדרטה] 
== הערות שוליים ==

איינשטיין, אלברט
קטגוריה:הנצחת אלברט איינשטיין
קטגוריה:שדרת החוקה
רפאל סוויסה

רפאל (רפי) סוויסה (5 בינואר 1935 – 4 במרץ 2024) היה איש ציבור ישראלי שכיהן כנציב בתי הסוהר, ראש מועצת מזכרת בתיה וחבר הכנסת העשירית.

==ביוגרפיה==
רפאל סוויסה נולד בקזבלנקה שבמרוקו. למד בישיבת אם הבנים. בשנת 1950 עלה לישראל. למד בפנימיית שדה חמד.

נמנה עם הגרעין להקמת קיבוץ קוממיות בנגב.
סוויסה נפצע במבצע קדש בשנת 1956. באותה שנה הצטרף למפא"י, היה חבר לשכת העבודה, וכן יו"ר מחוז יהודה במפלגה.

ניהל את לשכת התעסוקה ביבנה, ולאחר מכן את חברת עמידר עד 1965.

בשנים 1965–1969 היה חבר מועצת מזכרת בתיה, ובשנת 1969 כיהן כראש המועצה.

בשנת 1981 נבחר לכנסת העשירית מטעם המערך, וב-1982 נבחר בשנית לתפקיד ראש מועצת מזכרת בתיה, וכיהן בתפקיד עד 1984. באפריל 1985 מונה לנציב בתי הסוהר, תפקיד שמילא עד 1986. הוא נמנה עם מייסדי האגודה לשיקום האסיר. בשנים 1993–2003 כיהן שוב כראש מועצת מזכרת בתיה. בבחירות לרשויות המקומיות בשנת 2003 הפסיד בבחירות לראשות היישוב אך כיהן כחבר מועצה. ניסה שוב להיבחר לראשות המועצה גם בבחירות לרשויות המקומיות בשנת 2008, אך הגיע למקום השני עם כ-20% תמיכה. הוא כיהן כחבר מועצה, לאחר שסיעתו זכתה בשלושה מושבים בבחירות.

בבחירות לכנסת ה-12 רץ ברשימת "רפי סויסה לכנסת" (נודעה גם בשם "התנועה למען חברה צודקת"), שזכתה ב-3,222 קולות ולא עברה את אחוז החסימה. בבחירות לכנסת ה-17 הוצב במקום ה-113 הסמלי ברשימת קדימה, ובבחירות לכנסת ה-18 הוצב במקום ה-115 הסמלי.

בשנת 1992 הוענק לו פרס יושב-ראש הכנסת לאיכות החיים.

בשנת 2009 נקרא על שמו רחוב במזכרת בתיה.

אחיו של סוויסה, שמעון סביר, כיהן כקצין בכיר במשטרת ישראל.

נפטר ב-4 במרץ 2024, בגיל 89.

==קישורים חיצוניים==
* 
* [https://web.archive.org/web/20160303230517/http://ips.gov.il/Web/He/About/History/Generations/684.aspx רפי סוויסה], באתר שירות בתי הסוהר
* [https://web.archive.org/web/20140810150411/http://www.mazkeret-batya.muni.il/index.php?id=1812 רפאל סוויסה], באתר מזכרת בתיה
* 
* 

==הערות שוליים==

קטגוריה:חברי הכנסת מטעם המערך עבודה-מפ"ם
קטגוריה:עובדי שירות התעסוקה
קטגוריה:נציבי בתי הסוהר
קטגוריה:ראשי מועצת מזכרת בתיה
קטגוריה:עולים לאחר קום המדינה: 1948–1950
קטגוריה:ראשי רשויות מקומיות מטעם העבודה
קטגוריה:פעילי מפלגת קדימה
קטגוריה:חברי הכנסת העשירית
קטגוריה:זוכי פרס יו"ר הכנסת
קטגוריה:ישראלים ילידי מרוקו
קטגוריה:ישראלים שנולדו ב-1935
קטגוריה:ישראלים שנפטרו ב-2024
אפרים שלום

אפרים שלום (17 בינואר 1934 - 17 באוגוסט 2017) היה איש ציבור ישראלי שכיהן כמזכיר תנועת המושבים והיה חבר הכנסת בכנסת ה-11 מטעם המערך.

== ביוגרפיה ==
שלום נולד בעיראק וגדל באיראן, עד לעלייתו לישראל בשנת 1950 והתיישבותו במושב בית עזרא. בתום שירות צבאי בנח"ל, התמסר לעבודת המושב והתקדם במסגרותיו. בשנים 1954–1957 נבחר לשמש מרכז המושב ולאחר מכן, כמזכירו.

בשנים 1959–1977 כיהן כחבר במועצת המועצה האזורית באר טוביה.

במקביל לפעילותו הציבורית, עבד שלום בתעשייה בדרומה של ישראל והיה מרכז מפעל אזורי לאספקה (1961–1962) ומנהל ארגון קניות של מושבי הדרום והמפעלים האזוריים (1962–1977). מעבודתו זאת פרש עם היבחרו למזכיר תנועת המושבים ב-1977. הוא שימש מזכיר התנועה עד 1984, עת החל את כהונתו כחבר הכנסת ה-11 (1984–1988). בכנסת כיהן מטעם המערך, לאחר חברות ארוכת שנים במפא"י ומפלגת העבודה. בתקופת כהונתו היה חבר ועדת הכספים וועדת הכלכלה.

בשנים 1999-1989 היה שלום מנכ"ל מועצת הירקות ובנוסף שימש כדירקטור בחברות אגרקסקו וק.א.ל.. בעשור הראשון של המאה ה-21 שימש שלום חבר במועצת ארגון מגדלי הירקות וחבר ועדת הביקורת של הארגון.

התגורר במושב בית עזרא.

==קישורים חיצוניים==
* 

קטגוריה:ישראלים שנולדו ב-1934
קטגוריה:חברי הכנסת מטעם המערך עבודה-מפ"ם
קטגוריה:מזכירי תנועת המושבים
קטגוריה:ישראלים ילידי עיראק
קטגוריה:עולים לאחר קום המדינה: 1948–1950
קטגוריה:חברי הכנסת האחת עשרה
קטגוריה:ישראלים שנפטרו ב-2017
קטגוריה:בית עזרא: אישים
חנא מוויס

חנא מוויס (בערבית: حنا موياس; 1913 – 13 בפברואר 1981) היה איש ציבור ערבי-ישראלי שכיהן כחבר הכנסת בכנסת התשיעית מטעם חד"ש.

==ביוגרפיה==

מוויס נולד בשנת 1913 בכפר ראמה. למד בבית ספר תיכון בעכו ובבית הספר הסקוטי שבנצרת.

שירת במשטרת המנדט כמדריך בבית־הספר לשוטרים וכקצין משטרה.

בשנת 1956 נבחר למועצת הכפר וכעבור שלוש שנים לראש המועצה, תפקיד מטעמו נבחר גם לכהן כיו"ר הוועדה הארצית של הרשויות המקומיות הערביות.

במערכת הבחירות לכנסת התשיעית נבחר מטעם חד"ש כחבר הכנסת. פעילותו כחבר ועדת הכלכלה וועדת הפנים ואיכות הסביבה נמשכה עד לפטירתו.

==קישורים חיצוניים==
* 

קטגוריה:חברי הכנסת מטעם חד"ש
קטגוריה:ראשי רשויות מקומיות מטעם חד"ש
קטגוריה:ראשי מועצות מקומיות בישראל
קטגוריה:ערבים נוצרים ישראלים
קטגוריה:חברי הכנסת התשיעית
קטגוריה:חברי כנסת ערבים
קטגוריה:חברי כנסת נוצרים
קטגוריה:ראמה (יישוב): חברי הכנסת
קטגוריה:חברי כנסת שמתו במהלך כהונתם
קטגוריה:ישראלים שנולדו ב-1913
קטגוריה:ישראלים שנפטרו ב-1981
קטגוריה:ערבים בראשות רשויות מקומיות בישראל
אחמד סעד

אחמד סעד (בערבית - أحمد سعد; 25 בנובמבר 1945 - 20 באפריל 2010), היה כלכלן ערבי ישראלי שכיהן כחבר הכנסת מטעם חד"ש ורשימת חד"ש-בל"ד.

== חייו ==
היה חבר לשכות מק"י וחד"ש וחבר מזכירות ועדת המעקב העליונה של האוכלוסייה הערבית בישראל. מטעם מחוז עכו של המפלגה הוא כיהן כחבר הלשכה הקבועה למזכירות הארגונית הלא-ממשלתית למען שלום צודק והגשמת זכויותיהם הלאומיות של הפלסטינים. במקצועו סעד היה דוקטור למדעי הכלכלה ועבד כמנהל מכון "תומא" למחקר חברתי-פוליטי.

בשנת 1996 הוא נבחר לכנסת ה-14 מטעם רשימת חד"ש-בל"ד, אך במהלך כהונתה של הכנסת פרשו חברי בל"ד מהסיעה המשותפת וסעד נותר חבר סיעת חד"ש. בהיותו חבר הכנסת כיהן סעד כחבר ועדת הכנסת וועדת הכספים.

בבחירות לכנסת ה-18 הוצב במקום ה-111 הסמלי ברשימת חד"ש לכנסת.

משנת 1999, לאחר סיום כהונתו כחבר הכנסת, סעד שימש עורך העיתון "אל-איתיחאד". ב-20 באפריל 2010 סעד נפטר לאחר מחלה.

== קישורים חיצוניים ==
* 
* [http://maki.org.il/he/party/136-articles/7359-2010-04-21-18-14-01 אלפים ליוו את אחמד סעד בדרכו האחרונה]

קטגוריה:חברי הכנסת מטעם חד"ש
קטגוריה:חברי הכנסת מטעם חד"ש-בל"ד
קטגוריה:כלכלנים ישראלים
קטגוריה:עורכי עיתונים ישראלים
קטגוריה:קומוניסטים ישראלים
קטגוריה:חברי הכנסת הארבע עשרה
קטגוריה:חברי כנסת ערבים
קטגוריה:בוגרי אוניברסיטת סנקט פטרבורג
קטגוריה:כפר יאסיף: חברי הכנסת
קטגוריה:ישראלים שנולדו ב-1945
קטגוריה:ישראלים שנפטרו ב-2010
סאלח סלים

סאלח סלים (בערבית: صالح سليم; נולד ב-2 בנובמבר 1953), הוא חבר הכנסת לשעבר מטעם סיעת חד"ש.

בבחירות לכנסת השלוש עשרה שובץ במקום ה-4 ברשימת מפלגת חד"ש לכנסת, אך הרשימה זכתה רק ל-3 מנדטים. ב-4 ביולי 1994 נפטר תאופיק זיאד, ובמקומו נכנס סלים לכנסת ה-13. סלים כיהן כחבר בוועדת הפנים והגנת הסביבה.

ב-1996 נבחר בשנית לכנסת ה-14 מטעם סיעת חד"ש-בל"ד. הוא כיהן כחבר בוועדת הפנים והגנת הסביבה, וגם כסגן יו"ר הכנסת.

לקראת הבחירות לכנסת ה-15 החליט סלים לפרוש מהפוליטיקה הארצית, ושובץ במקום ה-116 הסמלי ברשימת מפלגת חד"ש.

כיהן כראש המועצה המקומית אעבלין מאז שנת 1985 עד שנת 2008, בה לא נבחר לראשות המועצה ולא למועצת העיר.

בעבר הביע סלים תמיכה במאבק האלים של הפלסטינים נגד מדינת ישראל. בהתייחסו לחוליות חמאס הפוגעות בחיילי צה"ל אמר: "לכל אדם יש זכות לפעול בשטח כבוש נגד חיילים המתעללים באוכלוסייה. העם הפלסטיני סבל מאוד. כל עם שנכבש פעל כך". על אנשי היישוב היהודי בחברון אמר כי "הם לא אזרחים ולא חיילים, הם יתושים".

== קישורים חיצוניים ==
* 

==הערות שוליים==

קטגוריה:חברי הכנסת מטעם חד"ש
קטגוריה:חברי הכנסת מטעם חד"ש-בל"ד
קטגוריה:ראשי מועצות מקומיות בישראל
קטגוריה:ראשי רשויות מקומיות מטעם חד"ש
קטגוריה:חברי הכנסת השלוש עשרה
קטגוריה:חברי הכנסת הארבע עשרה
קטגוריה:חברי כנסת ערבים
קטגוריה:סגני יושב ראש הכנסת בכנסת הארבע עשרה
קטגוריה:אעבלין: אישים
קטגוריה:ישראלים שנולדו ב-1953
קטגוריה:ערבים בראשות רשויות מקומיות בישראל
גרשון שפט

גרשון שפט (6 בדצמבר 1927 – 16 באוגוסט 2020) היה איש ציבור ישראלי, מראשי גוש אמונים וממייסדי קיבוץ עין צורים. כיהן כחבר הכנסת מטעם מפלגת "התחיה".

==ביוגרפיה==
נולד בווינה שבאוסטריה בשם גרשון ולטר שטאוב ועלה לארץ ישראל בשנת 1934. למד בתיכון "מוריה" בתל אביב, ובמקביל החל לפעול בתנועת הנוער בני עקיבא. בשנת 1946 הוא נמנה עם מייסדי קיבוץ עין צורים. במלחמת העצמאות לאחר נפילת גוש עציון בידי צבא ירדן נלקח בשבי, וישב שם במשך עשרה חודשים. נמנה בין מקימי קיבוץ עין צורים במקום מושבו החדש. עם ייסוד המפד"ל הצטרף לשורותיה והיה פעיל בה עד שנת 1979.

במסגרת תנועת הקיבוץ הדתי, בשנים 1956–1958 היה שפט מרכז הוועדה המדינית של התנועה ורכז ארגון הקניות. בקיבוץ הוא שימש מנהל מפעל, תדמור, (1961–1977) ובמהלך שנות השבעים התגברה פעילותו הפוליטית במסגרת גוש אמונים. בשנת 1974 נבחר לחבר מזכירות גוש אמונים ובין השנים 1976–1979 היה המזכיר המדיני של התנועה. לאחר מכן היה שפט בין מקימי מפלגת התחיה, כיהן כמזכ"ל המפלגה (1979–1985) ונבחר מטעמה לכנסת ה-11. לכנסת ה-12 נכנס גם כן, לאחר התפטרותו של יובל נאמן. בשש שנות כהונתו כחבר הכנסת כיהן כחבר ועדת הכספים.

לקראת הבחירות לכנסת ה-21 הודיע על תמיכה במפלגת הימין החדש.

שפט למד לימודים גבוהים בסוציולוגיה ובהיסטוריה.

נפטר ב-16 באוגוסט 2020 בגיל 93.

==קישורים חיצוניים==
* 
* 

==הערות שוליים==

קטגוריה:חברי הכנסת מטעם התחיה
קטגוריה:אנשי העלייה החמישית
קטגוריה:עין צורים: חברי הכנסת
קטגוריה:פעילי גוש אמונים
קטגוריה:חברי התנועה למען ארץ ישראל השלמה
קטגוריה:שבויי גוש עציון במלחמת העצמאות
קטגוריה:חברי הכנסת האחת עשרה
קטגוריה:חברי הכנסת השתים עשרה
קטגוריה:מייסדי קיבוצים
קטגוריה:ציונות דתית: חברי כנסת
קטגוריה:בוגרי בני עקיבא
קטגוריה:בוגרי גימנסיה מוריה]
קטגוריה:ישראלים ילידי אוסטריה
קטגוריה:ישראלים שנולדו ב-1927
קטגוריה:ישראלים שנפטרו ב-2020
קטגוריה:אישים הקבורים בקיבוצים
קבוצה סדורה צפופה

בתורת הקבוצות, קבוצה סדורה היא צפופה אם בין כל שני איברים שלה, יש איבר נוסף. 

קבוצה A עם סדר חלקי נקראת "צפופה" אם לכל <math>x<y\isin A</math> יש <math>\!\,z\isin A</math> כך ש-<math>\!\,x<z<y</math>. בקבוצה צפופה אין משמעות למושג "האיבר הקטן ביותר הגדול מ-x", משום שלכל איבר הגדול מ-x, יש איבר נוסף ביניהם. בפרט, בין כל שני איברים בקבוצה צפופה יש אינסוף איברים אחרים.

לדוגמה, קבוצת המספרים הרציונליים צפופה: הממוצע החשבוני של כל שני מספרים רציונליים הוא רציונלי. לעומתה, קבוצת המספרים הטבעיים אינה צפופה: אין מספר טבעי בין 1 ל-2. גאורג קנטור הוכיח שקבוצת המספרים הרציונליים היא הקבוצה הסדורה היחידה (עד כדי איזומורפיזם) שהיא בת-מניה, צפופה, ונטולת מינימום ומקסימום.

== תת-קבוצה צפופה ==

תת-קבוצה B של קבוצה סדורה A היא תת-קבוצה צפופה, אם בין כל שני איברים של <math>A</math> יש איבר של <math>B</math>, כלומר לכל <math>x,y\isin A</math> שעבורם <math>\!\,x<y</math>, קיים <math>\!\,z\isin B</math> כך ש-<math>\!\,x<z<y</math>. לדוגמה, קבוצת המספרים הרציונליים צפופה בקבוצת הממשיים (זו תוצאה של הארכימדיות של הממשיים). קבוצה היא צפופה (במובן שהוגדר לעיל) אם ורק אם היא צפופה כתת-קבוצה של עצמה. אם B צפופה ב-A, אז כל אחת מהן מוכרחה להיות צפופה. 

== סדר ליניארי צפוף והישר הממשי ==

כל קבוצה סדורה ליניארית בת מניה ניתן לשכן בקבוצת המספרים הרציונליים. קנטור הראה ב-1895 שהמספרים הרציונליים הם הקבוצה הסדורה-ליניארית הצפופה בת-המניה היחידה שאין לה איבר ראשון ואחרון. המספרים הממשיים הם הקבוצה הסדורה-ליניארית הספרבילית והשלמה היחידה שאין לה איבר ראשון ואחרון. (קבוצה סדורה היא ספרבילית אם יש לה תת-קבוצה צפופה בת-מניה, ושלמה אם היא מקיימת את אקסיומת החסם העליון). 

קטגוריה:קבוצות סדורות
TrueOS

TrueOS (נקראה בעבר PC-BSD) היא מערכת הפעלה דמוית Unix שמבוססת על מערכת FreeBSD. מטרת הפרויקט לקחת את בסיס המערכת FreeBSD ולהפוך אותה למערכת נוחה יותר לשימוש למשתמש המתחיל. בניגוד ל-FreeBSD, מגיעה המערכת הנ"ל עם ממשק משתמש מותקן מראש ומערכת התקנה גרפית. פרויקט PC-BSD מתהדר במנהל החבילות הייחודי שלו, TXZ., שמאפשר התקנה גרפית של תוכניות, זאת בניגוד לניהול החבילות של FreeBSD.

הפרויקט החל דרכו בשנת 2006 וממשיך עד היום.

בחודש ספטמבר 2016 צוות הפיתוח של המערכת הכריז על שינוי השם ל־TrueOS. שינוי נוסף שנערך בתקופה זו הוא מעבר חלקי למודל של הפצה מתגלגלת, שבמסגרתה כל גרסה לא יציבה תופץ על בסיס הגרסה האחרונה של FreeBSD, וגרסה יציבה חדשה תשוחרר על בסיס ההפצה האחרונה היציבה של FreeBSD.

בחודש יולי 2018 הכריזו המפתחים על פיצול גרסת שולחן העבודה לפרויקט נפרד בשם Project Trident.

==קישורים חיצוניים==

* 

==הערות שוליים==

קטגוריה:BSD
יוסף ונונו

יוסף ונונו (נולד ב-7 באוגוסט 1945) הוא כלכלן ישראלי. כיהן כחבר הכנסת מטעם העבודה בכנסת ה-13. דוקטור לכלכלה בהכשרתו.

==ביוגרפיה==

נולד באלקלעא שבמרוקו, ועלה לישראל ב-1955. השתחרר מצה"ל בדרגת סמל. 

למד לימודי כלכלה וחקלאות באוניברסיטה העברית, ומאוחר יותר סיים לימודי דוקטורט בכלכלה באוניברסיטת בר-אילן.

== קריירה פוליטית ==
במסגרת מפלגת העבודה, כיהן ונונו כחבר מרכז וחבר מוסד הביקורות של המפלגה, והיה נציגה בוועד הפועל הציוני, במועצת הסתדרות העובדים הכללית ובהנהלת המועצה הציונית.

ונונו שימש ראש מועצת קריית מלאכי, והיה יו"ר וועדת הביקורת של מרכז השלטון המקומי. בשנים 1992–1996 ונונו כיהן כחבר הכנסת בכנסת ה-13 מטעם סיעת העבודה, והיה חבר בוועדות הכנסת השונות.

הוא התמודד בבחירות המקדימות לקראת הבחירות לכנסת ה-14 במפלגת העבודה על המקום המשוריין למחוז הדרום, והגיע רביעי עם 2,469 קולות, ועל כן שובץ במקום לא-ריאלי ברשימת מפלגת העבודה לכנסת ה-14.

ב-1997 הרשיע אותו בית המשפט המחוזי בעבירות של שוחד ומרמה והפרת אמונים, שביצע ב-1989, בזמן כהונתו כראש המועצה המקומית קריית מלאכי. ונונו נידון לעונש מאסר לתקופה של 12 חודשים, מהם שישה חודשים לריצוי בדרך של עבודות שירות, ושישה חודשי מאסר על-תנאי. כן הוטל עליו קנס בסך 40 אלף ש"ח, ערעורו לבית המשפט העליון נדחה ב-1998.

בבחירות לכנסת ה-18 הוצב במקום ה-55 הסמלי ברשימת מפלגת העבודה לכנסת.

כיום הוא משמש יועץ עסקי.

== קישורים חיצוניים ==
* 
* [https://web.archive.org/web/20100706200304/http://k-m.org.il/modules/tinycontent/rosh.php יוסף ונונו] באתר עיריית קריית מלאכי

קטגוריה:כלכלנים ישראלים
קטגוריה:ישראלים ילידי מרוקו
קטגוריה:בוגרי האוניברסיטה העברית בירושלים 
קטגוריה:בעלי תואר דוקטור מאוניברסיטת בר-אילן
קטגוריה:חברי הכנסת מטעם העבודה
קטגוריה:ראשי רשויות מקומיות מטעם העבודה
קטגוריה:ראשי מועצת קריית מלאכי
קטגוריה:קריית מלאכי: חברי הכנסת
קטגוריה:פוליטיקאים ישראלים שהורשעו בדין
קטגוריה:חברי הכנסת השלוש עשרה
קטגוריה:מורשעים בעבירות מרמה והפרת אמונים בישראל
קטגוריה:ישראלים שנולדו ב-1945
אנדרטת ג'יימס א. גרפילד

אנדרטת ג'יימס א. גרפילד (באנגלית: James A. Garfield Monument) היא אנדרטה הממוקמת בסמוך לקפיטול, במפגש רחוב פירסט עם שדרת מרילנד, בוושינגטון בירת ארצות הברית. האנדרטה הוקמה לזכרו של נשיא ארצות הברית ג'יימס א. גרפילד שנבחר בשנת 1880 ונרצח על ידי צ'ארלס גיטו בשנת 1881 לאחר כהונה של ארבעה חודשים בלבד.

== היסטוריה ==
האנדרטה הוזמנה בשנת 1884 על ידי אגודת הצבא של קמברלנד (Society of the Army of the Cumberland) אשר גרפילד היה אחד מחבריה. חברי האגודה אספו בשנת 1882 28,000 דולרים למימון הקמת האנדרטה. בשנת 1882 נתרם סך של 7,500 דולרים עבור האנדרטה וב-1884 סכום נוסף של 30,000 דולרים הועברו על ידי הקונגרס (בעקבות חקיקת חוק בקונגרס ארצות הברית).

את האנדרטה יצר הפסל ג'ון קווינסי אדמס וורד, ואת בסיס היצירה תכנן האדריכל ריצ'רד מוריס האנט בסגנון בוזאר.

האנדרטה נחנכה ב-12 במאי 1887, וכיום היא עומדת כחלק מקבוצה של שלושה פסלים (השנים האחרים הם אנדרטת השלום ואנדרטת יוליסס ס. גרנט) בסמוך לבריכת ההשתקפות של הקפיטול.

ב-2 בינואר 1975 הוכללה האנדרטה רשמית כחלק ממתחם הקפיטול.

==קישורים חיצוניים==

* 

גרפילד, ג'יימס
קטגוריה:ג'יימס גרפילד
ג'יימס א. גרפילד
צביקה ניר

צביקה (צבי) ניר (נולד ב-14 באוגוסט 1946) הוא סופר, משורר, משפטן ואיש ציבור ישראלי. החל מדצמבר 2015 מכהן כיו"ר אגודת הסופרים העברים במדינת ישראל. כיהן כחבר הכנסת בימיה האחרונים של הכנסת השלוש עשרה מטעם מפלגת העבודה.

==ביוגרפיה==
נולד בקלוז' שברומניה לחנה ושמואל, ניצולי שואה, ועלה לישראל בשנת 1948. סיים לימודיו בתיכון "אהל שם" ברמת גן. בעל תואר ראשון במשפטים באוניברסיטת תל אביב ובעל תואר שני בהצטיינות בתורת הספרות הכללית באוניברסיטת תל אביב.

שיחק כדורסל בקבוצת מכבי "ארזים" בעיר. בין השנים 1967–1974 היה אזרח עובד צה"ל ושימש היסטוריון צבאי במחלקת ההיסטוריה של צה"ל. היה פעיל במפלגת הליברלים העצמאיים ובשנות השבעים שימש בה יו"ר מזכירות הדור הצעיר.

בפעילותו הציבורית עסק בענייני ההסתדרות הציונית והוועד הציבורי להגנת הדמוקרטיה והיה יו"ר תא הסטודנטים במנגנון המפלגה. בבחירות לכנסת ה-9 מוקם במקום הרביעי ברשימת המפלגה, ובבחירות לכנסת ה-12 מוקם שלישי ברשימת שינוי (אליה חברו הליברלים העצמאיים). ניר נכנס לכנסת השלוש עשרה בשלהי כהונתה מטעם מפלגת העבודה, בעקבות התפטרותה של אורה נמיר, אך לא הספיק להצהיר אמונים לפני התפזרות הכנסת.

משנת 1983 היה חבר מועצת עיריית רמת גן. בשנת 1993 התמודד על ראשות עיריית רמת גן בראשות מפלגת העבודה. כיהן ברציפות כחבר מועצת העיר עד שנת 2013. בקדנציה האחרונה שלו היה יושב ראש מנהל התרבות בעיר, ובמסגרת פעילותו התרבותית חידש את פרס רמת גן לספרות, ופעל רבות לקידום חיי התרבות.

ניר זכה במקום השני בגמר מקבילית המוחות בסיום שלוש עונות התוכנית.

החל מחודש דצמבר 2015 מכהן כיו"ר אגודת הסופרים העברים במדינת ישראל.

== חיים אישיים ==
צביקה ניר נשוי, אב לשלוש בנות. אחיו הצעיר והיחיד, , נפל במלחמת יום הכיפורים.

חתנו הוא הפוליטיקאי והפעיל החברתי, גלעד קריב.

== ספריו ==
* המכנסים של אבא: שירים לנעה, נעמה ועתליה, כנרת, 1993 (איורים: אבי כץ)
* היד שהוציאה אותי להורג, רומן ספרא / הקיבוץ המאוחד, 2012 (עריכה: יהודית רותם)
* זמן הלב, רומן הקיבוץ המאוחד, תשע"ד 2013 (עריכה: דפנה שחורי)
* אמת, הקיבוץ המאוחד, תשע"ו 2016 (עריכה: דפנה שחורי)
* אוטהון, הקיבוץ המאוחד, תשע"ז 2017 (עריכה: מיא שם אור)
*אלוהי התשוקות הבוערות, הקיבוץ המאוחד, תשע"ט 2019 (עריכה: אלי הירש)

== קישורים חיצוניים ==
* 
* 
* [https://simania.co.il/searchBooks.php?searchType=tabAll&query=צבי+ניר הספרים של צבי ניר], באתר סימניה
* 
* עדי אביטל-רוזין, [http://mikrarevivim.blogspot.co.il/2017/06/blog-post_56.html ׳לִחְיוֹת אוֹתָהּ. דיון בשאלת הייצוג הנשי ב"אֱמֶת" מאת צביקה ניר׳], בתוך: ד"ר לאה מזור, על מקרא הוראה וחינוך

==הערות שוליים==

קטגוריה:בוגרי בית הספר אהל שם
קטגוריה:בוגרי אוניברסיטת תל אביב: משפטים
קטגוריה:חברי הכנסת השלוש עשרה
קטגוריה:חברי הכנסת מטעם העבודה
קטגוריה:חברי מועצת העיר רמת גן
קטגוריה:סופרים ישראלים
קטגוריה:סופרים כותבי עברית
קטגוריה:ישראלים ילידי רומניה
קטגוריה:עולים לאחר קום המדינה: 1948–1950
קטגוריה:עורכי דין ישראלים
קטגוריה:משוררים ישראלים
קטגוריה:אזרחים עובדי צה"ל
קטגוריה:ישראלים שנולדו ב-1946
Past & Present

Past & Present הוא כתב עת היסטורי בריטי הרואה אור כרבעון בידי ההוצאה לאור של אוניברסיטת אוקספורד בשם Past and Present Society. כתב העת הושפע מאסכולת האנאל בהיסטוריה והוקם בשנת 1952 על ידי שילוב של מרקסיסטים (כולל חברי קבוצת ההיסטוריונים של המפלגה הקומוניסטית) והיסטוריונים שאינם מרקסיסטים, בכללם אדוארד פאלמר תומפסון. רובם פרשו לאחר זמן קצר, ותוך שנים מועטות הפך כתב-העת לאחד המובילים במחקר ההיסטורי בעולם. כאשר תרומתו הייחודית בהיסטוריה חברתית והיסטוריה תרבותית. בין עורכיו הידועים ניתן למנות את לורנס סטון, אריק הובסבאום, קית' תומאס, ג'ואן טירסק, רודני הילטון, כריסטופר היל וג'ון אליוט.

== לקריאה נוספת ==
<div style="direction: ltr;">
* Christopher Hill; Rodney Hilton, ; Eric Hobsbawm. "Past and Present. Origins and Early Years", Past and Present, No. 100. (Aug., 1983), pp. 3–14.
* Jacques Le Goff. "Past and Present. Later History", Past and Present, No. 100. (Aug., 1983), pp. 14–28.
</div>

== קישורים חיצוניים ==
* 
* 

==הערות שוליים==

קטגוריה:כתבי עת להיסטוריה
נשיונל אקספרס

The previous National Express branding as worn only by the main coach division, before rebranding and group roll-out
קבוצת נשיונל אקספרס (National Express Group plc) היא חברה בריטית לתחבורה ציבורית המפעילה נמלי תעופה ושירותי אוטובוסים ורכבות ברחבי העולם. החברה פועלת בבריטניה, ארצות הברית, ספרד, פורטוגל, מרוקו, קנדה ואוסטרליה. מניות החברה נסחרות בבורסה של לונדון.

==היסטוריה==
נשיונל אקספרס הוקמה ב-1972 על ידי החברה הממשלתית הבריטית National Bus Company, שאגדה בחברה החדשה קווי אוטובוסים שהופעלו על ידה באמצעות חברות רבות. לאחר ההפרטה של ה-National Bus Company בשנת 1980, הפכה נשיונל אקספרס לחברה מסחרית. בשנת 1992 החלו מניות החברה להיסחר בבורסה והחברה החלה לגדול. עם הזמן הפכה לחברה מובילה בתחבורה הציבורית והחלה לקנות חברות נוספות ברחבי העולם.

בשנת 1993 רכשה החברה את נמל התעופה איסט מידלנד הממוקם לא רחוק מהעיר דרבי ואת חברת האוטובוסים יורוליינס המפעילה קווי אוטובוסים למרחקים ארוכים בין 25 מדינות בכל רחבי אירופה. בשנת 1995 קנתה נשיונל אקספרס את 'וסט מידלנדס טרוול', החברה העירונית של ברמינגהאם.

ב-1996 זכתה החברה לראשונה בזיכיון להפעיל רכבות. לצורך זה הוקמו חברות-הבת 'גאטוויק אקספרס' ו-'מידלנד מיינליין'. מאז זכתה החברה בעוד 7 מכרזים להפעלת קווי רכבת באזורים שונים ברחבי בריטניה.

בשנת 2005 רכשה החברה את אלסה הספרדית שמפעילה קווי אוטובוסים ברחבי ספרד, פורטוגל ומרוקו. בנוסף הקימה נשיונל אקספרס חברות-בת של אוטובוסים, רכבות ורכבת קלה באוסטרליה, אך תוך זמן קצר נסגרה פעילות זו בהפסד גדול לחברה. כיום רק חברה אחת, וסטבאס, מופעלת באוסטרליה על ידי נשיונל אקספרס.

==קישורים חיצוניים==

* 

קטגוריה:תחבורה ציבורית
קטגוריה:חברות בריטיות
איגוד ערים לאיכות סביבה שומרון

סמליל האיגוד
איגוד ערים לאיכות הסביבה שומרון הוא אחד משני איגודי ערים לאיכות סביבה הפועלים ביהודה ושומרון (השני הוא איגוד ערים לאיכות סביבה יהודה). משרדי איגוד הערים לאיכות הסביבה שומרון נמצאים בעיר אריאל. האיגוד פועל לשמירת איכות הסביבה בכל אזור ההתנחלויות היהודיות בשומרון, בנימין, בקעת הירדן כולל העיר אריאל.

האיגוד הוקם בשנת 1992. חברות באיגוד 15 רשויות מקומיות יהודיות: 11 - מועצות מקומיות, 3 - מועצות אזוריות ועירייה אחת - עיריית אריאל, סך הכול כמאה יישובים, כולם התנחלויות.

תחומי הפעילות של האיגוד: מנהל סביבתי, מניעת מטרדים בתעשייה, תכנון אזורי סביבתי, פסולת מוצקה ומיחזור, איכות מים ושפכים, רישוי עסקים, חינוך סביבתי והסברה, תלונות הציבור, חומרים מסוכנים, מניעת רעש וזיהום אוויר, אקולוגיה כפרית וניהול מיזמים ופתרונות לשפכים ולפסולת.

האיגוד מודע לייחודו באשר לטיפול בבעיות הנוצרות מקיומם של היישובים הערביים לצד ההתנחלויות היהודיות, כאשר על היישובים הערביים חל שילוב בין ממשל צבאי ומנהל אזרחי ישראלי ובין חקיקה שמקורה ברשות הפלסטינית, בעוד שעל ההתנחלויות חל הדין הישראלי. כאשר שני סוגי היישובים פועלים באותה סביבה צצות בעיות ויש חוסר תיאום. בין הנושאים שטיפל בהם האיגוד היו אלה הקשורים בשיקום נחל קנה, ניטור האוויר באריאל ומחזור השפכים.

==שיקום נחל קנה==

הנחל שימש לקליטת שפכים של חמש רשויות מקומיות ביהודה ושומרון. בשנת 2005 הסתיים הקמת מאסף ביוב המוביל את כל השפכים לטיפול בדרום השרון. שם הוקם מכון טיהור שפכים שמאפשר השבה של מי השפכים לשימוש. המים המטוהרים משמשים בעיקר לחקלאות.

לאחר הפעלת המאסף נעשו פעולות לשיקום הנחל: ניקוי שבילים, שיקום הטרסות וניקוי המעיינות.

לפי דו"ח נציבות המים משנת 2006 ל-78% מההתנחלות הישראלית ביהודה ושומרון יש פתרונות למניעת זיהום משפכים.

==ניטור אוויר באריאל==
ממצאים מוקדמים הביאו לידי ההשערה כי בתנאי מזג אוויר נתונים מגיע להר שומרון זיהום אוויר. תחנת הניטור שהוקמה באריאל הוקמה לשם ביצוע המעקב. המדידות שמתבצעות מציגות את איכות האוויר באזור ההר באופן רציף. (התחנה המקבילה ביהודה נמצאת באלון שבות). נמצא כי איכות האוויר טובה ביחס לאזורים אחרים בשפלת החוף.

האיגוד עוסק גם במחזור השפכים של אזור התעשייה בברקן. הוכשר שטח אדמה שבו נטעו אקליפטוסים המושקים במי קולחין של אזור התעשייה וזאת לאחר שהמים עוברים טיהור למניעת זיהום הקרקע.

האיגוד מקיים פעולות חינוכיות באמצעות הרשויות המקומיות של האזור. כן הפיק בשנת 2008 חוברת על הקשר בין שנת השמיטה לבין איכות הסביבה.

== קישורים חיצוניים ==
* [http://www.enviosh.org.il/shomron/ אתר איגוד ערים לאיכות סביבה שומרון]

שומרון
שומרון
קטגוריה:השומרון
קטגוריה:מחוז יהודה ושומרון
טביעות רגליים

[[רגליים יחפות של צעירה משאירות טביעות רגליים.]]
טביעת רגל על פני [[הירח ממשימת אפולו 11.]]
טביעות רגליים הן סימנים הנוצרים ממגע כפות רגליים, נעולות או יחפות, של בני אדם או של בעלי חיים אחרים, בחומרים שונים.

==יצירת טביעות רגליים==
כפות ידיים ונעליים שהוטבעו בבטון על ידי ג'ק ניקולסון]]
כדי שעקבות יוטבעו עליהן להיווצר בחומר שאינו אלסטי. עומק ההטבעה תלוי ברכות החומר המוטבע, עומקו ומשקל הגוף. למשל, על גבי משטח קשיח (כגון רצפה) ומאובק תיווצר עקבה שטחית. הטבעה יוצרת עקבה תלת־ממדית, לעומתה דריכה על גבי משטח קשיח עשויה ליצור עקבה דו-ממדית, הניכרת בצבע שונה מזה של המשטח (למשל, דריכה בסוליה מכוסה בוץ, צבע נוזלי או אבקה על רצפה או סלע).
חוף הים]]
הבטון הוא אחד החומרים השכיחים בסביבה האנושית ונוח לקבל טביעות לפני שהתקשה ולשמר אותן לאחר התקשותו. אנשים, בעיקר בגיל הנעורים, הנתקלים בבטון לח במהלך בנייה מנצלים לא פעם תכונה זו כדי לנסות להנציח את עצמם. בשדרת הכוכבים של הוליווד מוטבעות בבטון כפות ידיהם ורגליהם של ידוענים שכוכביהם משובצים בה.

==שימושים לטביעות רגליים==
גששים נעזרים בעקבות של בני אדם או בעלי חיים, המוטבעים בטבע, כדי ללמוד מי עבר במקום, מתי עבר, לאיזה כיוון פנה ואפילו פרטים על משקל העובר ומצבו הבריאותי. בשמירת גבולות נעזרים בשביל טשטוש כדי לגלות אם למרות כל האמצעים, הצליחו לחצות את המכשול ולנסות לנתח את טביעות הרגל כדי לאסוף מידע על החודרים. מספר דוגמאות ידועות לשבילי טשטוש: פעילות סיירת שקד התבססה בין היתר על שביל הטשטוש בבקעת הירדן, בגבול הצ'כי עם גרמניה בשנות ה-50 הוכנס לשימוש שביל טשטוש (על בסיס חרישת הקרקע), שביל טשטוש הוכנס לשימוש במערך של חומת ברלין, כמו כן קיים שביל טשטוש בגבול ארצות הברית עם מקסיקו.

טביעות רגליים, לרוב טביעות נעליים, שנמצאו בזירת העבירה משמשים לעיתים את רשויות החוק והמשפט כדי לזהות את העבריין ולהרשיע אותו. לשם שימוש בטביעות רגליים בתחום החוק והמשפט יש צורך בתיעודן, על ידי צילום או על ידי יצירת יציקת גבס המשמרת את הצורה התלת־ממדית של העקבה ומאפשרת השוואה עם עקבות שעשויות להימצא במקומות אחרים או עם כפות רגליהם או נעליהם של חשודים.

על פי עקבות מאובנות לומדים הפליאונטולוגים על בעלי חיים שחיו על כדור הארץ בעבר הרחוק, לעיתים בעלי חיים שנכחדו מזה עשרות מיליוני שנים. גם חוקרי עולם החי של ההווה נעזרים בחקירת טביעות רגליים במעקב על חייהם של זנים שונים וגם באיתור זנים לא מוכרים. לעיתים העקבה היא תמריץ לחיפוש אחר בעל חיים, חיפוש שלא תמיד משיג תוצאות, כמו במקרה של היצור המיתולוגי ביגפוט.

הודות לכך שטביעות רגליים הן בעלות כיוון, בדומה לחץ, הן שימשו גם להכוונת תנועה. בעת העתיקה, בנמלים הרומיים, הוטבעו על ריצוף רחובות העיר עקבות זאב שהובילו מהנמל אל בתי הבושת המקומיים. מטרת ההכוונה הייתה למנוע הצעות מגונות של מלחים, שהגיעו מהפלגה ממושכת, אל הנשים הלא נכונות. נעשה שימוש בעקבה של זאב משום שעובדות בית הבושת כונו בשם "זאבה" LUPA ובלילה, כשהעקבות לא היו גלויות לעיני המלחים, הן השמיעו קריאות של זאבים, כדי לכוון אליהן את המלחים המחפשים.

==ראו גם==
* טביעת נעל

== לקריאה נוספת ==
* אסף בן דוד, מגדיר עקבות ישראלי, הוצאת מקום מפגש, 2022

== קישורים חיצוניים ==

* 
קטגוריה:זיהוי פלילי
קטגוריה:כפות רגליים
קטגוריה:רגליים יחפות

==הערות שוליים==
ואלטר ברי

ואלטר ברי (באנגלית: Walter Berry; 8 באפריל 1929 - 27 באוקטובר 2000) היה זמר בס-בריטון אוסטרי.

==ביוגרפיה==
ברי למד פיתוח קול באקדמיה למוזיקה של וינה והופיע לראשונה באופרה של וינה בשנת 1947. הוא הצטרף כחבר קבוע ללהקה בשנת 1950 ונשאר שם לאורך כל שנותיו כזמר אופרה ויצא באופן קבוע להופעות אורח בבתי אופרה אחרים ברחבי אירופה.

לברי היו הרבה הופעות זכורות לטוב במטרופוליטן אופרה בניו יורק בשנות ה-60' וה-70' בתפקידים כמו ברק ב-"האשה ללא צל" של ריכרד שטראוס, טלראמונד בלוהנגרין וווטאן בהוולקירה של וגנר, ברון אוכס ב"אביר הוורד" והמורה למוזיקה ב"אריאדנה בנאקסוס" של ריכרד שטראוס, דון פיזארו ב"פידליו" של בטהובן, דון אלפונסו בכך עושות כולן ולפורלו בדון ג'ובאני של מוצרט. הופעתו האחרונה בתפקיד ברק הייתה ב-14 באפריל 1978.

התפקידים שהיו לסימני ההיכר המובהקים שלו הם פאפאגנו בחליל הקסם ופיגארו של מוצרט, וכחול הזקן. ברי עשה לו שם גם כפרשן לידר ויצירות כוראליות ונהנה לשיר באופרטה, בעיקר "העטלף" של יוהאן שטראוס.

ברי נשא לאישה את זמרת המצו סופרן כריסטה לודוויג בשנת 1957.

==קישורים חיצוניים==

<div style="direction: ltr;">
* http://www.bach-cantatas.com/Bio/Berry-Walter.htm
* [http://www.operadis-opera-discography.org.uk/CLSIBERR.HTM Discography] (Capon's Lists of Opera Recordings)
</div>

קטגוריה:ערכים שבהם תבנית בריטניקה אינה מתאימה
קטגוריה:זמרי בס
קטגוריה:זמרי אופרה אוסטרים
קטגוריה:זמרים במוזיקה הקלאסית
קטגוריה:זמרי אופרה
קטגוריה:אישים הקבורים בווינה
קטגוריה:אוסטרים שנולדו ב-1929
קטגוריה:אוסטרים שנפטרו ב-2000
בעל חמון

מצבת נדר המוקדשת , בראשה בולט סמל הסהר וגלגל הלבנה המלאה]]
המאה ה־2 לפנה"ס; אוסף מוזיאון קרתגו, תוניס|306x306 פיקסלים]]
בעל חמון (בפיניקית: 𐤁𐤏𐤋 𐤇𐤌𐤍, בפיניקית מאוחרת מתועתקת לאותיות יווניות: ΒΑΛ ΑΜΟΥΝ<ref>KAI 175; ראו </ref>) היה אל ירח פיניקי, שנעבד בכנען – בממלכת שמאל ובעיר חמון, במושבות הפיניקיות ובתדמור. יחד עם תנת, הוא היה האל המרכזי של קרתחדשת.

בעל חמון החל בתור בעל מקומי של העיר חמון (שבמקדשיה נמצא סמלו<ref name=":02"></ref><ref>ראו [https://collections.louvre.fr/en/ark:/53355/cl010123308 relief (AO 4901)] באתר מוזיאון הלובר</ref>) או בהרי אמנוס (הרי "חמן"), וממנה התפשט פולחנו לכנען ולעברי הים.<ref></ref><ref name=":0" /> סמל בעל חמון, יחד עם מוטיבים נוספים הקשורים בפולחנו, נמצאו במקדש בחצור מהמאות ה־14–13 לפנה"ס קשורים, אולי, להתהוותו האל הראשונית.<ref></ref> בכתובת מהעיר חמון<ref>CIS I 8</ref> מוזכר האל כ"אל חמן", ובכתובת מצובה משנת 221 לפנה"ס נזכר הן כ"בעל חמן" והן כ"אל חמן".<ref></ref> האל נזכר גם בכתובות מתדמור,<ref name=":1"></ref> וכן בשם תיאופורי מכתובת מצור.<ref>KAI 284</ref> בעל חמון היה האל של במה מלך שמאל.<ref>KAI 24 (מצבת כלמו)</ref> במצבות הפיניקיות הקדומות מעברי הים נזכר בעל חמון לבדו, ומהמאה ה־5 לפנה"ס נזכר יחד עם תנת.<ref name=":1" /> תוארו הנפוץ היה "האדון בעל חמון"<ref name=":1" />, כפי שנזכר בכתובות שפנו אליו: <ref>CIS I 2511 ועוד אלפים כמותה</ref> אך נמצאו כתובות בהן עוטר שמו בתארים נוספים כגון ,<ref>RÉS 328</ref> <ref>RÉS 339</ref> ו.<ref>RÉS 327</ref>

סמל בעל חמון היה סהר עם גלגל הלבנה המלאה. סמל זה הופיע הן במצבות מלכי שמאל (כמו מצבת כלמו, בה גם מוזכר בעל חמן בתוכן הכתובת), ובאלפי מצבות נדר מהמושבות הפיניקיות.<ref></ref> מן הסמל מוסק שבעל חמון היה אל ירח.<ref name=":0"></ref> במצבות ממושבות הפיניקים, הסמל מופיע בראש מרבית הכתובות בהן נזכר בעל חמון יחד עם תנת, וכן במרבית המצבות המוקדשות לבעל חמון בלבד; והוא כמעט אינו מופיע על מצבות המוקדשות לתנת בלבד.<ref name=":2"></ref>

כינויה הנפוץ של האלה תנת "פני בעל" מצביע על היותה פניו של בעל חמון, ושממנו שאוב כוחה.<ref name=":2" /> מסכות פנים שנמצאו ועליהן סמל בעל חמון מרמזות על כך שתנת נעבדה ממש כפניו של בעל חמון.<ref></ref>

בתדמור נעבד "בל חמון", והוקדשו לו מקדשים.<ref></ref>

קיימת דעה, המבוססת בעיקר על מקורות יווניים ורומיים, לפיה ייתכן שפולחן תנת ובעל חמון לווה בהקרבת ילדים. מנגד, קיימים היסטוריונים המתייחסים לכך בביטול ומייחסים את מקור המידע להטייה היסטורית מצד הרומאים והיוונים.

== ראו גם ==
* תנת
* כתובות נדר פיניקיות

==קישורים חיצוניים==

* [http://phoenicia.org/pagan.html#anchor252057 אודות בעל חמון ופולחנו] באתר Encyclopedia Phoeniciana
* חואנחו מארי קאסאנובה, [https://www.academia.edu/40806803/Nuevas_evidencias_del_culto_a_Baal_Hammon_en_Ybsm עדויות חדשות לפולחן בעל חמון באיבשם], באתר Academia.edu 

== הערות שוליים ==

=== ביאורים ===

קטגוריה:ערכים שבהם תבנית בריטניקה אינה מתאימה
קטגוריה:אלים כנעניים
קטגוריה:אלי פריון
קטגוריה:אלי שמש
קטגוריה:פיניקים
קטגוריה:קרתגו
קטגוריה:אלי ירח
גלקסיה אליפטית

מזלג האבל; גלקסיות אליפטיות מסומנות באות E ונמצאות בצד שמאל בשרטוט
גלקסיה אליפטית היא גלקסיה שצורתה אליפסואיד. על פי סיווג האבל גלקסיה אליפטית היא אחד משלושת הסוגים העיקריים של גלקסיות. גלקסיות אליפטיות מסומנות באות E (מהמילה Elliptical) ולאחריה מספר המסמל את מידת הפחיסות של הגלקסיה. משערים ש-10-15% מהגלקסיות ביקום הן גלקסיות אליפטיות. 

גלקסיות אליפטיות מכילות מעט חומר בין-כוכבי ומצויות בדרך כלל בצבירי גלקסיות גדולים. צבען של גלקסיות אליפטיות הוא לרוב צהוב-אדום, בניגוד לגלקסיות ספירליות שצבע זרועותיהן כחול.

==צורה ומבנה==
המבנה הכללי של הגלקסיות האליפטיות, בהשוואה לגלקסיות מסוגים אחרים, הוא חלק ורציף. הן דומות מאוד לגלקסיות עדשה ולכן נוטים לבלבל ביניהן ולעיתים לסווג את גלקסיות העדשה כאליפטיות. כמו כן, במובנים רבים הן דומות לתפיחה המרכזית של הגלקסיות הספירליות ויש סברות כי הן נוצרו באופן דומה, אך סברות אלו עדיין שנויות במחלוקות. מבחינת גודלן, גלקסיות אליפטיות ננסיות שקוטרן כ-6,500 שנות אור הן הנפוצות ביותר, אך ישנן גם כמה גלקסיות אליפטיות ענקיות שקוטרן כ-325,000 שנות אור. מסתן נעה בין ל- מסות שמש. הבדלים עצומים אלו בקוטר ובמסה אינם קיימים בגלקסיות מסוגים אחרים. 

צורתן הנראית, הדו-ממדית, משתנה החל מעיגול ועד לאליפסה מוארכת. נהוג למיין אותן על פי היחס בין צירי האליפסה: 

<math> n=10 \cdot {a-b \over a} </math>

כאשר a הוא אורך הציר הראשי ו-b אורך הציר המשני. כך למשל, E0 היא גלקסיה כדורית (a=b), ו-E5 היא גלקסיה שבה אורכו של הציר המשני שווה למחצית אורכו של הציר הראשי. הגלקסיה הפחוסה ביותר שנתגלתה עד כה היא E7. רובן של הגלקסיות הן בעלות פחיסות בינונית והמדענים נוטים להאמין כי הפחוסות ביותר שנתגלו הן למעשה פחוסות פחות מכפי שהן נצפות, וזאת בשל זוויתן יחסית לכדור הארץ.

==אוכלוסיית כוכבים==
גלקסיה [[M105]]
גלקסיות אליפטיות מכילות בין 10<sup>8</sup> ל-10<sup>13</sup> כוכבים. רוב הכוכבים הם מהסדרה הראשית וכן ענקים בעלי טמפרטורה דומה לזו של השמש. באזור השוליים ניתן למצוא צבירים כדוריים. כמויות החומר הבין-כוכבי והאבק בגלקסיות האליפטיות הן לא משמעותיות ולכן כמעט שלא נוצרים בהן כוכבים חדשים. באופן כללי, אוכלוסיית הכוכבים היא זקנה יותר ואין הבדל גדול בין האוכלוסייה במרכז לאוכלוסייה בחלקים הרחוקים מן המרכז. בהתאם לכך, צבען הוא צהבהב-כתום, בדומה לצבעה של התפיחה המרכזית בגלקסיות הספירליות. יחד עם זאת, נצפו מספר גלקסיות אליפטיות המכילות צבירי כוכבים צעירים כחולים; ההסבר המקובל שניתן לכך הוא שהתרחשה התנגשות בין גלקסיות וכתוצאה מכך נוצרה גלקסיה מאוחדת חדשה. התנגשויות כאלו שהיו שכיחות בעבר, ביקום הצעיר, נדירות יותר כיום.

==תנועה==
בחינה ספקטרוסקופית של גלקסיות אליפטיות הראתה כי הן כמעט ולא מסתובבות סביב עצמן. הכוכבים נעים תנועה אקראית בתוך גוף הגלקסיה בכיוונים רבים ושונים (תנועה אנ-איזוטרופית), בדומה למולקולות גז חם במכל. לעומת זאת, בגלקסיות ספירליות החומר סובב סביב המרכז במהירות ההולכת ועולה עם המרחק ממנו.

נוטים לחלק את הגלקסיות האליפטיות לשני סוגים; גלקסיות אליפטיות ענקיות עם צורה הדומה מעט לקופסה, הנובעת מתנועת הכוכבים הפנימית האנ-איזוטרופית, וגלקסיות דיסקה רגילות ועמומות, שצורתן נובעת מתנועת הכוכבים הפנימית האיזוטרופית באופן יחסי אך פחוסה בשל התנועה הסיבובית.

==דוגמאות לגלקסיות אליפטיות==
* M32
* M87

==קישורים חיצוניים==

== הערות שוליים ==

*
קטגוריה:ערכים שבהם תבנית בריטניקה אינה מתאימה
אליפטית
המכבים הקדמונים

המכבים הקדמונים (באנגלית: Order of Ancient Maccabeans) היה ארגון סתרים ציוני, שמטרותיו היו הושטת עזרה לחברים הנתונים בצרה, בדומה לארגונים בריטיים דומים של עזרה הדדית. 
הארגון נוסד בלונדון בשנת 1896 על ידי אפרים איש כישור - סופר עברי ואיש חובבי ציון. איש כישור שעמד בראש הארגון, שימש כמצביא העליון (High Commander) הראשון של הארגון. חבר ידוע אחר בארגון היה בוריס שץ.

באביב 1897 יצאה בארגון תומאס קוק ובנו משלחת מטעם המכבים הקדמונים שכללה את ישראל זנגוויל והרברט בנטוויץ' לביקור בארץ ישראל. אברהם לודויפול נלווה למשלחת בדרכה לארץ ישראל ותיאר אותה ברשימותיו "בארץ אבות" שפורסמו בהצפירה. 

בדומה לארגון הבונים החופשיים, גם בארגון זה התקיימו טקסים סודיים שבהם השתמשו בבגדים ובסימני היכר מיוחדים.

כארגון ציוני, נכללו בין מטרותיו גם נאמנות לתנועה הציונית, תמיכה כלכלית בה, ותמיכה באידיאל של עבודה מעשית בארץ ישראל. הארגון גם שלח צירים לקונגרסים הציוניים, וסיסמתו הייתה "בעד עמנו ובעד ערי אלוקינו". 

הארגון גם ייסד את "חברת הקרקע המכבית בע"מ" (Maccabean Land Company Ltd) כדי לרכוש באמצעותה קרקעות בארץ ישראל. בשנת 1922 רכשה החברה 5,000 דונם שעליהם מספר מבנים, בסביבת תל גזר. לאחר שבעלי המניות האנגלים לא התיישבו במקום, וניסיונות התיישבות אחרים לא צלחו, הועברו האדמות לקרן הקיימת לישראל ובמקום הוקם קיבוץ גזר.

בין חברי המסדר נמנו חיים ויצמן, נורמן בנטוויץ', ישראל זנגוויל, ארנסט בוריס צ'יין, מרדכי זאב חבקין וכן הרבנים הראשיים של אנגליה, יוסף צבי הרץ וצבי הרמן אדלר. ויעקב מוזר, ראש עיריית ברדפורד באנגליה.

לארגון היו סניפים שונים ברחבי אנגליה וארץ ישראל, והם נקראו "משואות". "משואת ירושלים" שנוסדה בשנת 1907 נחשבת לאחת הידועות שבהן. משואת ירושלים נוסדה על ידי מרדכי זילברמן-כספי (1885) בבית הוריו בנחלת שבעה. בין החברים היו מרדכי צבי אילן, מנהל בית-הספר תחכמוני, ודוד ילין, סופר ולימים מייסד הסמינר למורים ופרופסור באוניברסיטה העברית. המזכיר הראשון של המשואה היה זאב ליבוביץ.

== מנשיאי המסדר ==
* רפאל מלדולה (1891-1903), על שמו מעניק המסדר מדליית הצטיינות בכימיה
* אלברט גולדסמיד (1903-1904)
* סולומון ג'וזף סולומון (1904-1927)
* הרברט בנטוויץ' (1927-1932)
* זליג ברודצקי (1932-1954)
* סר אלן מרה (1982–1990)
* סר ג'ון בלקומב (1990–2000)
* סר איאן גיינספורד ( 2000 -)

==קישורים חיצוניים==
* 
* 

==הערות שוליים==

קטגוריה:אגודות סתרים
קטגוריה:ארגונים ציוניים
קטגוריה:היישוב
יהודה שגב

יהודה שגב (נולד ב-21 ביולי 1951) הוא אלוף במילואים בצה"ל.

==קורות חיים==

יהודה (יוד'קה) שגב נולד בשנת 1951 ברומניה ועלה לישראל באותה שנה. הוא גדל בקיבוץ הסוללים. שגב התגייס לצה"ל בשנת 1969 לנח"ל במסלול בני משקים לפיקוד, במהלך קורס מ"כים שבר את רגלו, ולאחר מכן שירת כפקיד שלישות. יצא פעם נוספת לקורס מ"כים וסיים קורס קציני שלישות. השתחרר בדרגת סג"ם. במלחמת יום הכיפורים גויס ליחידת איתור חללים, אך עזב אותה לטובת סיוע לגדוד מילואים בגזרה המצרית. בהמשך שירותו הצבאי שירת כקצין מיון ראשי בבסיס קליטה ומיון וכקצין השלישות של פיקוד מרכז בדרגת אלוף-משנה. לאחר שהובהר לו על ידי ראש אכ"א רן גורן, שאין כוונה לקדמו השתחרר משירות הקבע. שימש בתפקידי ניהול בחברת כמיפל עד שנקרא חזרה לשירות הקבע על ידי ראש אכ"א החדש יורם יאיר. שירת כראש חטיבת כוח אדם במפקדת חילות השדה (כיום נקראת מפקדת זרוע היבשה). מ-1996 עד 1998 מילא שגב את תפקיד ראש חטיבת התכנון ומנהל כוח האדם באגף כוח אדם. בשנת 1998 הועלה שגב לדרגת אלוף ומונה לראש אגף כוח אדם.

מעט לאחר שחרורו מצה"ל בשנת 2001, מונה שגב למנכ"ל התאחדות הקבלנים והבונים בישראל. הוא החזיק בתפקיד זה עד לפרישתו בדצמבר 2004. ביולי 2005 שב לכהן כמנכ"ל התאחדות הקבלנים.

באוגוסט 2006 מונה למנכ"ל התאחדות התעשיינים, והחזיק בתפקיד עד אפריל 2011.

שגב הוא בוגר תואר ראשון בלימודים כלליים ובינתחומיים מאוניברסיטת תל אביב, תואר שני במדע המדינה מאוניברסיטת חיפה ובעל תואר ראשון במשפטים מהקריה האקדמית אונו ותואר שני במשפטים מבר-אילן. בנוסף הוא בוגר קורס מפקדי חטיבות של צה"ל ובוגר המכללה לפיקוד ומטה.

שגב היה סגן יושב ראש מכון התקנים הישראלי, חבר דירקטוריון במכון היצוא, יו"ר דירקטוריון געש, חבר בדירקטוריון ב. יאיר (2006-2008), אביב ארלון (2005–2014), כמיפל (מ-2011), פיל"ת (2010–2011), אחזקות קיבוץ ניצנים, קופות הגמל והקרנות של בנק אוצר החייל.

ב-2013 יצא ספרו "מכתבים דמיוניים לאבא".

בשנת 2015 התמנה למנכ"ל התאחדות התעשיינים ופרש בשנת 2016.

מכהן כיושב ראש דירקטוריון שפיר הנדסה מאז 2015.

ב-2021 יצא לאור, בהוצאת סדן, ספרו "מפת דרכים לעבודת הדירקטוריון" - ספר מקצועי בנושא עבודת הדירקטוריון.

שגב נשוי ואב לשניים, ומתגורר ביבנה. הוא בעל אזרחות ישראלית ורומנית.

==הערוך שוליים==

קטגוריה:אלופי צה"ל
קטגוריה:ראשי חטיבת כוח האדם
קטגוריה:ראשי חטיבת התכנון ומנהל כוח האדם
קטגוריה:דירקטורים ישראלים
קטגוריה:מנכ"לים יוצאי שירות קבע בצה"ל
קטגוריה:ראשי אגף כוח אדם
קטגוריה:ישראלים ילידי רומניה
קטגוריה:עולים בשנות ה-1950
קטגוריה:מנכ"לי התאחדות התעשיינים
קטגוריה:יבנה: אישים
קטגוריה:הסוללים: אישים
קטגוריה:בוגרי אוניברסיטת תל אביב
קטגוריה:בוגרי הקריה האקדמית אונו: משפטים
קטגוריה:ישראלים שנולדו ב-1951
נץ חלב

נץ החלב כתום
נֵץ חָלָב (שמו אולי על שום צבעה הלבן של ניצת הצמח; שם מדעי: Ornithogalum) הוא גאופיט בעל פרחים עם בצל שטחי בקרקע. הבצל מכיל רעל המתפוגג בצלייה.

הסוג נץ חלב כולל 275 מינים של גאופיטים הגדלים בכל היבשות. מוצא נץ החלב כנראה בדרום אפריקה ובאזור ים התטיס. בישראל גדלים בר מספר מינים של נץ החלב חלקם צעירים. מספר מינים מקובלים בגננות, כגון: 
* Ornithogalum arabicum (נץ חלב ערבי)
* (נץ חלב כתום)Ornithogalum dubium
נץ החלב וחלבצין נזכרים במשנה (שביעית, עוקצין) אך לא ברור לאיזה צמח הכוונה.

השם העברי נץ חלב נקבע רשמית לסוג Ornitogalum, מפני שמשמעו של השם המדעי הוא חלב ציפורים, המתאים למשמעות של המילים נץ וחלב. 
יש חושבים שהצמח נזכר בתנ"ך בשם חריונים בספר מלכים ב, פרק ו פסוק כה. הסוג נקרא באנגלית בשם כוכב בית לחם ומתקשר למסורת נוצרית על בשורת לידתו של ישו.

==מינים של נץ חלב בישראל==
* נץ חלב ערבי - Ornithogalum arabicum L
* נץ חלב החום - Ornithogalum fuscescens Boiss. & Gaill
* נץ חלב צרפתי - Ornithogalum narbonense L
* נץ חלב שעיר - Ornithogalum neurostegium Boiss. & Blanche
* נץ חלב איג - Ornithogalum Neurostegium subsp. eigii
* נץ חלב דק העלים - Ornithogalum trichophyllum Boiss. & Heldr
* נץ חלב המפושק - Ornithogalum umbellatum L
* נץ חלב שטוח עלים - (Ornithogalum cuspidatum Bertol (syn. platyphyllum Boiss 
* נץ חלב אזמלני - Ornithogalum lanceolatum Labill
* נץ חלב הררי - Ornithogalum montanum Cirillo

<gallery>
Ornithogalum umbellatum1.jpg|נץ חלב מפושק
Netzchalav01.jpg|נץ חלב ההררי
Ornithogalum_narbonense_from_Kedumim.JPG|נץ חלב צרפתי
Ornithogalum trichophyllum 2.JPG|נץ חלב דק־העלים בנגב
Ornithogalum arabicum JPG1b.jpg|נץ חלב ערבי
Ornithogalum lanceolatum.JPG|נץ חלב אזמלני 
Dubium FR 2013.jpg|נץ חלב כתום
</gallery>

==לקריאה נוספת==
* נעמי פינברג-דותן, אבינועם דנין, המגדיר לצמחי בר בארץ ישראל. כנה, ירושלים, תשמ"א. עמודים 781–784. 
* עזריה אלון, החי והצומח של ארץ ישראל, פרק 11 צמחים בעלי פרחים ב', משרד הביטחון ההוצאה לאור והחברה להגנת הטבע. 1983. עמודים 213–214.

==קישורים חיצוניים==

* 

קטגוריה:צמחים שתוארו ב-1753
קטגוריה:טקסונים שתוארו בידי קארולוס ליניאוס
קטגוריה:יקינתוניים
SysRq

מיקומו של ה[[מקש במקלדת]]
SysRq הוא מקש שנמצא ברוב המקלדות.
שמו המלא הוא "System Request", והוא ממוקם בדרך כלל ביחד עם המקש Print screen.
במערכות ישנות של IBM המקש היה מיועד לתת גישה ישירה ל-BIOS.
ובמערכות מבוססות UNIX הוא היה מבצע Reset למחשב. (מעין צרוף המקשים CTRL+ALT+DEL במערכות DOS).

כיום רוב המערכות המודרניות לא עושות בו שימוש אלא משתמשות במקש לצורך לכידת מסך (בשל היותו ממוקם על אותו המקש יחד עם Print Screen).
לעומת זאת, מערכת ההפעלה לינוקס מאפשרת להשתמש במקש לצורך ניסיון הצלת מחשב שנתקע.

==קישורים חיצוניים==

קטגוריה:מקשים
אנדרטת יוליסס ס. גרנט

אנדרטת יוליסס ס. גרנט (באנגלית: Ulysses S. Grant Memorial) היא אנדרטה הממוקמת למרגלות גבעת הקפיטול, במפגש שדרת פנסילבניה ושדרת מרילנד, בוושינגטון בירת ארצות הברית. האנדרטה הוקמה לזכרו של הגנרל וגיבור מלחמת האזרחים האמריקנית, ונשיא ארצות הברית יוליסס ס. גרנט. האנדרטה ניצבת בקצה המזרחי של המול.

האנדרטה כוללת את פסל רכוב על סוס של גרנט. הפסל, הפונה לעבר אנדרטת לינקולן ואנדרטת וושינגטון, הוא הפסל הרכוב השני בגודלו בארצות הברית, והרביעי בגודלו בעולם.

==היסטוריה==
בשנות ה-90 של המאה ה-19 החלה אגודת צבא טנסי בפעלות ציבורית ובפעילות לאסוף מימון לצורך הקמת האנדרטה. 

אנדרטת גרנט, שהעבודה על פסליה החלה בשנת 1902 הייתה האנדרטה הגדולה ביותר שתוכננה עד אותה עת. מבנה האנדרטה תוכנן על ידי האדריכל אדוארד פירס קייסי, והפסל שבמרכז האנדרטה הוא מעשה ידי הפסל הנרי מרווין שריידי (אשר נעזר בפסל אדמונד אמאטייס לקראת סיום העבודה על הפסל). שריידי עבד על האנדרטה במשך כ-20 שנה עד מותו, מעומס העבודה, כשבועיים לפני חנוכת האנדרטה בשנת 1922. 
אורכו של בסיס האנדרטה 77 מטרים, ורוחבו 22 מטרים. האנדרטה כוללת שלושה חלקים: במרכז החלק המרכזי (הגבוה ביותר), על כן שגובהו 6.8 מטרים, ניצב פיסלו של גרנט הרוכב על סוסו "סינסינטי" - גובהו של הפסל 5.7 מטרים.

משני צדדיו של גרנט עומדי פסלי חיילי צבא האיחוד - חיילי תותחנים, רגלים ופרשים. מסביב לבמת אנדרטה המרכזית נמצאים ארבע במות קטנות שעליהן ארבעה פסלי אריות ברונזה.

העבודה על מבנה האנדרטה החלה בשנת 1909, עת שהותקנו ארבעה פסלי האריות. פסלי כוחות הארטילריה הותקנו בשנת 1912, חיל הפרשים בשנת 1916 ופסלו של גרנט עצמו בשנת 1920.

האנדרטה נחנכה ביום השנה ה-100 להולדתו של גרנט - ב-27 באפריל 1922. את בניית האנדרטה השלים שרי פריי על פי שרטוטיו של שריידי בשנת 1924.

בסמוך לאנדרטה מצויות שתי אנדרטאות נוספות: אנדרטת ג'יימס א. גרפילד ואנדרטת השלום.

==קישורים חיצוניים==

* 
* [http://www.dcmemorials.com/henrymerwinshrady תצלומי האנדרטה] 

גרנט, יוליסס אנדרטה
קטגוריה:שדרת פנסילבניה
קטגוריה:יוליסס ס. גרנט
יוליסס ס. גרנט
אנדרטת לינדון ביינס ג'ונסון

החורשה להנצחת לינדון ביינס ג'ונסון שעל גדת הפוטומק (באנגלית: Lyndon Baines Johnson Memorial Grove on the Potomac) היא אנדרטה הממוקמת על האי קולומביה שבנהר הפוטומק בוושינגטון בירת ארצות הברית. האנדרטה מנציחה את זכרו של נשיא ארצות הברית לינדון ביינס ג'ונסון.

==תיאור האנדרטה==
האנדרטה כוללת שני חלקים - הראשון חורשה במרכזה עומד מונולית עשוי גרניט שהובא ממדינת טקסס, והשני - מישור עשב. עצי החורשה הם עצי אורן וסביב המדשאות ערוגות של מיני רודודנדרון.

בכניסה לפארק ניתן לשמוע הקלטה של ליידי בירד ג'ונסון המתארת את הקמת הפארק שלימים נקרא על שמה והאנדרטה על שם בעלה.

האנדרטה הוקמה בעקבות החלטה של קונגרס ארצות הברית מיום 28 בדצמבר 1973, והיא רשומה במרשם הלאומי של מקומות היסטוריים. האנדרטה נחנכה ב-27 בדצמבר 1974 ומנוהלת על ידי רשות הפארקים הלאומיים של ארצות הברית.

==קישורים חיצוניים==

* 

ג'ונסון, לינדון
ג'ונסון, לינדון
ג'ונסון, לינדון
קטגוריה:לינדון ג'ונסון
קו מחבר

קו מחבר הוא סימן דפוס בצורת קו ישר אופקי הממוקם מעל לרצף סימנים מתמטיים, במטרה לציין שיש להתייחס לכל רצף סימנים זה כחטיבה אחת. 

משתמשים בקו המחבר, למשל, כדי לציין את המחזור בשבר מחזורי: <math>\ 0.2\overline{45}</math> הוא השבר <math>\ 0.2454545...</math>, בעוד ש- <math>\ 0.24\overline{5}</math> מייצג את <math>\ 0.2455555...</math>. בדומה לזה, הקו המחבר מציין את הספרות החוזרות בשבר משולב מחזורי.

הקו המחבר מתאר גם את הביטוי שממנו מוציאים שורש: <math>\ \sqrt{2x+1}</math>, לעומת <math>\ \sqrt{2x}+1</math> או <math>\ \sqrt{2}x+1</math>, כולם שונים זה מזה. 

בגאומטריה, משתמשים בקו המחבר כדי לסמן את הקטע <math>\ \overline{AB}</math> שבין שתי נקודות הקצה A ו-B.

== סימנים דומים ==

הקו המחבר דומה לסימן המתאר וקטור פיזיקלי או וקטור אלגברי מכוון <math>\ \overrightarrow{AB}</math>, המציין את הקטע בין שתי הנקודות יחד עם הכיוון (מ- A ל-B). בהקשר זה מקובל גם סימון מוקטן, <math>\ \vec{AB}</math>.

==ראו גם==
*מקף
==קישורים חיצוניים==

* 

קטגוריה:סימנים מתמטיים
Magic Circle Music

Magic Circle Music היא חברת תקליטים המפיקה בעיקר זמרים ולהקות מהז'אנר הבי מטאל. החברה הוקמה על ידי בסיסט ההרכב Manowar ג'ואי ד'מאיו ב-2005.

== להקות ==

== קישורים חיצוניים ==
* 

קטגוריה:חברות תקליטים
אנדרטת הטיטניק

אנדרטת הטיטניק
הכתובת על האנדרטה
אנדרטת הטיטניק (בשמה המלא: אנדרטת הטיטניק של הנשים; באנגלית: Women's Titanic Memorial) היא אנדרטה בדרום מערב וושינגטון, בירת ארצות הברית. האנדרטה הוקמה לזכר הגברים שמתו על האונייה טיטניק, מאחר שנתנו לנשים ולילדים לעלות לפניהם לסירות ההצלה. האנדרטה ממוקמת ברחוב P, בסמוך לתעלת וושינגטון וליד מצודת לזלי ג'י. מקניר. 

== הקמה ==
האנדרטה, שתוכננה על ידי גרטרוד ואנדרבילט ויטני, נבחרה בעקבות תחרות שנערכה על ידי איגוד ההנצחה של נשות הטיטניק (Women's Titanic Memorial Association). האנדרטה נוצרה על ידי הפסל ג'ון הוריגן והיא פסל שגובהו כ-4 מטרים של גבר לבוש למחצה שזרועותיו מונפות לצדדיו. האנדרטה נחנכה ב-26 במאי 1931 על ידי הלן הרון טאפט, אלמנתו של נשיא ארצות הברית ויליאם הווארד טאפט.

על האנדרטה מופיעה הכתובת:

בעת הקמתה ניצבה האנדרטה במקום בו ניצב כיום מרכז ג'ון פ. קנדי לאמנויות הבמה. היא הועברה ממקומה בשנת 1966 והועתקה למקומה הנוכחי בשנת 1968.

העתק של האנדרטה, העשוי שיש נרכש על ידי ממשלת צרפת.

בסרט טיטניק משנת 1997 ישנה סצנה מפורסמת בה גיבורת הסרט, המגולמת על ידי קייט וינסלט, עומדת בתנוחת פסל האנדרטה.

==קישורים חיצוניים==

* 
* [http://www.encyclopedia-titanica.org/item/3038/ הצעות נוספות לאנדרטה]
* [http://www.dcmemorials.com/index_indiv0001104.htm תצלומי האנדרטה] 

== הערות שוליים ==

הטיטניק
קטגוריה:טיטניק